
Clasa a IV-a C
Prof. înv. primar: LAZĂR LUMINIŢA

Ziua Învățării Nonformale
LABORATORUL MASS-MEDIA
Obiective: 
- Participanții să identifice rolul mass-mediei în societate; 
- Să analizeze contribuţia mass – mediei în promovarea Drepturilor omului; 
- Să promoveze Drepturile omului în diverse mijloace mass-media. 

Mărimea şi caracteristicile grupului: 23 participanţi (elevii clasei a IV-a C)

Timp necesar: 25-30 de minute 

Resurse necesare: coli de flipchart, cartoane colorate, markere 

Participanții sunt împărțiți în 3 grupe. Facilitatorul distribuie fiecărui grup sarcina:

Echipa nr. 1 – Televiziunea
Echipa voastră a fost invitată la televiziune pentru a oferi un interviu referitor la problema Drepturile Omului. Aveţi 5 minute pentru a demonstra interviul. Timp pentru pregătire: 10 minute.
 
Echipa nr. 2 – Radio
Postul de radio vă permite să puneţi pe post un spot. Pregătiţi anunţul vostru despre importanţa respectării Drepturilor Omului. Mesajul vostru nu trebuie să dureze mai mult de 5 minute. Timp pentru pregătire: 10 minute.
 
Echipa nr. 3 – Revista
Sunteţi rugaţi să faceţi desenul copertei pentru una din cele mai importante reviste din ţară. Folosiți un poster şi schiţaţi coperta revistei, astfel ca aceasta să reflecte un mesaj de promovare a Drepturilor Omului. Puteți utiliza şi text si imagini. Timp de prezentare la colegiul de redacţie 5 minute. Timp pentru pregătire: 10 minute.

Prezentări - 5 minute
Alte metode folosite: 
· Labirintul
· Explozia stelară
· Diamantul

EDUCAŢIA MEDIA
 
NOŢIUNI TEORETICE – Mass-media

	Termenul  medium ( la plural  media) este un  cuvânt  de origine latină, transplantat       într-un   ansamblu   anglo – saxon. În  principiu,   termenul   de  „media„ desemnează   procesele   de  mediere,  mijloacele   de  comunicare, şi se  traduce, în  general,  cu  expresia  comunicaţiile  de  masă.
	Deci:  MEDIA = mijloace  de  comunicare  
		MASS-MEDIA = mijloace  de comunicare  pentru  un  mare  public, un  public  de  masă, inventate  şi  utilizate   în  civilizaţiile   moderne şi având drept  caracteristică esenţială  marea lor   forţă.
	În  această  categorie  se înscrie  radiodifuziunea,  televiziunea, cinematograful, presa, cartea,  discurile, benzile  audio, casetele  sau videocasetele, compact discurile, dischetele   şi  afişul   publicitar.
	Se poate    considera    că  şi  cuvântul,  telefonul,  telegraful,  scrisul, internetul   sunt  mijloace  de comunicare.
	
Mass-media răspunde şi nevoilor fireşti ale tinerilor :
· nevoia de a comunica;
· curiozitatea;
· dorinţa de a trăi experienţe inedite;
· interesul faţă de o gamă largă de mesaje;
· evadarea din realitate ;
· participarea afectivă intensă.

Mijloace de comunicare :
· mijloace tipărite : cărţi, reviste, ziare, afişe
· mijloace bazate pe film : fotografia, cinematograful
· mijloace electronice : radio, televiziune, fax, telefon, calculator.

Schema comunicării :
Emiţător ................Mesaj......................Mijloc....................Receptor...................Impact
  Cine?              Ce spune?       Prin ce mijloc ?           Cui ?             Cu ce efect ?

	Mijloacele de comunicare în masă se adresează oamenilor pentru a-i informa, pentru a le influenţa judecata şi aprecierea asupra fenomenului de actualitate, pentru a le orienta atitudinile şi conduitele.
	Mass-media transmite o multitudine de idei/imagini care informează, instruiesc, cultivă şi delectează. Impresiile şi atitudinile formate în urma receptării mesajelor determină şi influenţează comportamentul. Mass-media construieşte modele de comportament. Depinde în primul rând de voi ce veţi alege ! Pentru a fi siguri că nu greşiţi, nu ezitaţi să cereţi sfatul ! Sfaturile nu costă nimic, dar pot oferi totul !

